Welsh Statutory Instruments
2009 Rhif 1921 (Cy.175) (C.91)
PLANT A PHOBL IFANC, CYMRU
Gorchymyn Deddf Plant a Phobl Ifanc 2008 (Cychwyn Rhif 2) (Cymru) 2009
Gwnaed 16 Gorffennaf 2009

Mae Gweinidogion Cymru, drwy arfer y pwerau a roddwyd iddynt gan adrannau 40 a 44(3) a (5) o Ddeddf Plant a Phobl Ifanc 2008, yn gwneud y Gorchymyn a ganlyn:
2008 p.23.

Enwi, dehongli a chymhwyso
1. (1) Enw'r Gorchymyn hwn yw Gorchymyn Deddf Plant a Phobl Ifanc 2008 (Cychwyn Rhif 2) (Cymru) 2009.
(2) Yn y Gorchymyn hwn ystyr “y Ddeddf” (“the Act”) yw Deddf Plant a Phobl Ifanc 2008.
(3) Mae'r Gorchymyn hwn yn gymwys o ran Cymru.

Y diwrnod penodedig
2. Y diwrnod penodedig i ddarpariaethau canlynol y Ddeddf ddod i rym yw 1 Medi 2009—
(a) adran 36 (hawl perthynas i wneud cais am orchymyn preswylio);
(b) adran 37 (hyd gorchmynion preswylio);
(c) adran 38 (hawl perthynas i wneud cais am orchymyn gwarcheidiaeth arbennig); ac
(ch) adran 42 ac Atodlen 4 (diddymiadau) i'r graddau y maent yn ymwneud â diddymu adran 12(5) a (6) o Deddf Plant 1989 ac â diddymu'n rhannol adran 91(10) o'r Ddeddf honno.
1989 p.41.
Gwenda Thomas
Y Dirprwy Weinidog dros Wasanaethau Cymdeithasol, o dan awdurdod y Gweinidog dros Iechyd a Gwasanaethau Cymdeithasol, un o Weinidogion Cymru
16 Gorffennaf 2009

(Nid yw'r nodyn hwn yn rhan o'r Gorchymyn)
Mae'r Gorchymyn hwn yn dwyn i rym ar 1 Medi 2009 adrannau 36, 37, 38 a 42 o Ddeddf Plant a Phobl Ifanc 2008, ac Atodlen 4 iddi, i'r graddau a bennir yn y Gorchymyn. Mae'r cyfeiriad, yn Erthygl 2(ch) o'r Gorchymyn, at ddiddymu'n rhannol adran 91(10) o Ddeddf Plant 1989, yn gyfeiriad at hepgor y geiriau “or 12(5)” o'r adran honno.

(Nid yw'r nodyn hwn yn rhan o'r Gorchymyn)
Mae darpariaethau canlynol Deddf Plant a Phobl Ifanc 2008 wedi eu dwyn i rym o ran Cymru gan Orchymyn Cychwyn a wnaed cyn dyddiad y Gorchymyn hwn.
Y Ddarpariaeth	Dyddiad Cychwyn	Rhif O.S.
Adran 30	6 Ebrill 2009	2009/728 (Cy.64) (C.47)
Adran 31	1 Ebrill 2009	2009/268 (C.11)
Adran 32	1 Ebrill 2009	2009/268 (C.11)
Adran 35	6 Ebrill 2009	2009/728 (Cy.64) (C.47)
Adran 42 ac Atodlen 4 i'r graddau y maent yn ymwneud â diddymu adran 45(9) o Ddeddf Plant 1989	6 Ebrill 2009	2009/728 (Cy.64) (C.47)